પ્રવાસીઓના ધસારાના કારણે તંત્રને કેટલીક જાહેર અપીલ કરવાનો વારો આવ્યો છે. તંત્ર દ્વારા જણાવવામાં આવ્યું છે કે, સ્ટેચ્યૂ ઓફ યુનિટીની મુલાકાતનો સમય સવારે 9થી સાંજે 5 વાગ્યા સુધી રહેશે. આગામી 12 નવેમ્બરના રોજ સ્ટેચ્યૂ ઓફ યુનિટી જાહેર જનતા માટે બંધ રહેશે. રજાના માહોલ વચ્ચે સ્ટેચ્યૂ ઓફ યુનિટી જોવા જઈ રહેલા કેટલાક પ્રવાસીઓને તંત્રની અવ્યવસ્થાના કારણે કડવો અનુભવ પણ થયો હતો. લોકો સરદારની પ્રતિમાને નિહાળવા માટે પહોંચ્યા હતા પણ તંત્ર દ્વારા લોકોને પૂરતી સુવિધા ન મળતા તેમનો પ્રવાસ પરેશાનીઓમાં બદલાયો હતો.